polyglot-tagger/wikipedia-language-snippets-filtered huggingface dataset:
பெரியாரின் திராவிடர் கழகம் 1949 ஆம் ஆண்டில் பிளவுபட்டது. அண்ணாதுரையின் தலைமையில் திராவிட முன்னேற்றக் கழகம் உருவானது. இரு கட்சிகளும் தனி திராவிட நாடு கொள்கையைக் கொண்டிருந்தன. தி.க தஞசாவூர் மாவட்டத்தில் மட்டும் கம்யூனிஸ்ட் வேட்பாளர்களை ஆதரித்தது. திமுக தேர்தலில் போட்டியிடாமல், திராவிட நாடு கொள்கையை சட்டமன்றத்தில் எழுப்புவோம் என்று உறுதியளித்து உடன்படிக்கையில் கையெழுத்திடும் கட்சியினரை ஆதரிப்பதாக அறிவித்தது. வன்னிய சாதியினரின் ஆதரவு பெற்ற காமன்வீல் கட்சி, தமிழ்நாடு உழைப்பாளர் கட்சி ஆகிய கட்சிகளும் சில கட்சிசாரா வேட்பாளர்களும் அவ்வாறு கையெழுத்திட்டு திமுகவின் ஆதரவைப் பெற்றனர். இவர்களைத் தவிர பெரியாரின் தலைமையை ஏற்காத பழைய நீதிக்கட்சித் தலைவர்கள் சிலர் பி. டி. ராஜனின் தலைமையில் "நீதிக்கட்சி" என்ற பெயரில் "தராசு" சின்னத்தில் போட்டியிட்டனர்.
1946 ஆம் ஆண்டு முதல் சென்னை மாகாணத்தை ஆண்டு வந்த இந்திய தேசிய காங்கிரசு காமராஜரின் தலைமையில் செயல்பட்டு வந்தது. பி. எஸ். குமாரசுவாமிராஜா முதல்வராக இருந்தார். முக்கிய எதிர் கட்சிகளாக இந்திய கம்யூனிஸ்ட் கட்சியும் முன்னாள் காங்கிரசு முதல்வர் தங்குதுரி பிரகாசத்தின் கிசான் மசுதூர் பிரஜா கட்சியும் இருந்தன. பெரியார் ஈ. வே. ராமசாமியின் திராவிடர் கழகமும் கா. ந. அண்ணாத்துரையின் திராவிட முன்னேற்றக் கழகமும் நேரடியாக தேர்தலில் பங்கு பெறவில்லை. இக்கட்சிகளைத் தவிர மாணிக்கவேல் நாயக்கரின் காமன்வீல் கட்சி, ராமசாமி படையாச்சியின் தமிழ்நாடு உழைப்பாளர் கட்சி, சென்னை மாநில முஸ்லிம் லீக், பி. டி. ராஜனின் நீதிக்கட்சி, முத்துராமலிங்கத் தேவரின் ஃபார்வார்டு ப்ளாக், அம்பேத்கரின் பட்டியல் ஜாதிகள் கூட்டமைப்பு போன்ற கட்சிகளும் இந்த தேர்தலில் போட்டியிட்டன.
காமன்வீல் கட்சியின் தலைவர் மாணிக்கவேல் நாயக்கருக்கு அமைச்சர் பதவியளித்ததால் அக்கட்சியின் 6 உறுப்பினர்கள் ராஜகோபாலாச்சாரியை ஆதரித்தனர். 19 உறுப்பினர்களைக் கொண்ட மற்றொரு வன்னியர் கட்சியான தமிழ் நாடு உழைப்பாளர் கட்சியும் காங்கிரசுக்கு ஆதரவளித்தது.
ராஜகோபாலாச்சாரி கிரிஷிகார் லோக் கட்சியை உடைத்து திம்ம ரெட்டி, நீலாதிரி ராவ் ரெட்டி, குமிசெட்டி வெங்கடநாராயண டோரா ஆகிய உறுப்பினர்களை காங்கிரசில் இணைத்துக் கொண்டார்.
கம்யூனிஸ்டுகள் பதவியேற்பதை விரும்பாத சென்னை மாநில முஸ்லிம் லீகின் 5 உறுப்பினர்களும் ராஜகோபாலாச்சாரிக்கு ஆதரவளித்தனர்.
இந்தியக் குடியரசில் சென்னை மாநிலத்தின் முதல் சட்டமன்றத் தேர்தல் 1952 ஆம் ஆண்டு ஜனவரி மாதம் நடைபெற்றது. 21 வயதுக்கு மேற்பட்டோர் அனைவருக்கும் வாக்குரிமை முறை நடைமுறைக்கு வந்தபின் நடைபெற்ற முதல் தேர்தல் இதுவே. இத்தேர்தலில் இந்திய தேசிய காங்கிரசுக் கட்சி 152 தொகுதிகளில் வென்று ஆட்சியமைத்தது. சக்ரவர்த்தி ராஜகோபாலாச்சாரி முதல் அமைச்சராகப் பொறுப்பேற்றார். இத்தேர்தல் 1951 ஆம் ஆண்டே நடைபெற இருந்தது. ஆனால் நிருவாகக் காரணங்களால் தள்ளி வைக்கப்பட்டு 1952 இல் நடைபெற்றது. எனவே இத்தேர்தல் சில ஆவணங்களில் "சென்னை மாநில சட்டமன்றத் தேர்தல், 1951" என்றும் குறிப்பிடப்படுகிறது.
இவர்களுள் பிரகாசம் கோஷ்டியினர் 1951 இல் காங்கிரசை விட்டு வெளியேறி ஹைதராபாத் ஸ்டேட் பிரஜா பார்டி என்ற தனிக்கட்சி ஒன்றைத் தொடங்கினர். தனி ஆந்திர மாநிலம் அவர்களது கோரிக்கை. தேர்தலுக்கு முன் இக்கட்சி ஆச்சார்யா கிருபாளினியின் கிசான் மசுதூர் ப்ரஜா பார்ட்டியுடன் இணைந்தது. பின்னர் கால வெங்கடராவும் வெளியேறி தனிக்கட்சி தொடங்கி விட்டார்.
இம்முறையினால் சில சிக்கல்கள் உண்டாகின. சில தொகுதிகளில் இரு உறுப்பினர்களுமே தனிப் பட்டியலிருந்து தேர்ந்தெடுக்கப்பட்டனர். இத்தகைய சிக்கல்களால் 1961 இல் இரட்டை உறுப்பினர் முறை நீக்கப்பட்டு தற்போதுள்ள தனித்தொகுதி முறை அமல்படுத்தப்பட்டது.
பொது உறுப்பினர் - தனி உறுப்பினரைத் தவிர்த்த ஏனைய வேட்பாளர்களுள் அதிக வாக்குகள் பெற்றவர் (இவர் பொதுப் பட்டியலிலும் இருக்கலாம், தனிப் பட்டியலிலும் இருக்கலாம்)
வாக்குப்பதிவு ஜனவரி 2 முதல் 25 வரை ஒன்பது கட்டங்களில் நடைபெற்றது. மொத்தம் 58 விழுக்காடு வாக்குகள் பதிவாகின. முடிவுகள் பிப்பிரவரி மாத இறுதிக்குள் வெளியாகின.
அன்னா பலிட்கோவ்ஸ்கயா 1958ம் ஆண்டு நியூயோர்க் நகரத்தில், உக்ரேனியரான ஸ்டீபன் மசேபாவிற்கு பிறந்தார். சில தகவல் மூலங்கள் இவர் உக்ரேனிலுள்ள செர்னிகோவில் பிறந்ததாக தெரிவிக்கின்றன. உக்ரேனியர்களான இவரது பெற்றோர் ஐக்கிய நாடுகள் சபையின் சோவியத் தூதர்களாக செயற்பட்டிருந்தனர். சிறுபராயத்தின் அதிக நாட்களை மாஸ்கோவில் கழித்த அன்னா 1980ல் மாஸ்கோ அரசுப் பல்கலைகழகத்தில் ஊடகத்துறைக்கான பட்டம் பெற்றார். அங்கு அவருடன் ஒன்றாகக் கல்வி கற்ற அலெக்சாண்டர் பலிட்கோவ்ஸ்கியைத் திருமணம் முடித்தார். இவர்களுக்கு வேரா, இல்யா என இரு பிள்ளைகள் பிறந்தனர். அலெக்சாண்டர் விஜிட்டல் எனும் தொலைக்காட்சி நிகழ்ச்சியை பிரபல தொலைக்காட்சி அறிவிப்பாளர் விளாடிஸ்லாவ் லிஸ்த்யேவுடன் தொகுத்து வழங்கியதன் மூலம் பரவலாக அறியப்பட்டார். குழந்தை பருவ நாட்கள் தவிர வேறெப்போதும், உயிருக்கு அச்சுறுத்தல் ஏற்பட்ட போதும் அன்னா உருசியாவுக்கு வெளியே ஒரு சில வாரங்களுக்கு மேல் தங்கியிருக்கவிலை. அன்னா அமெரிக்க குடியுரிமை கொண்டிருந்தாலும் தன்னுடைய உருசிய குடியுரிமையினைக் கைவிடவில்லை.
2001ம் ஆண்டின் ஆரம்பத்தில் அன்னா தென்மலைப்பகுதி கிராமமான காத்துனியில் கூட்டாட்சி படைகள் நடத்திய திடீர் சோதனையினால் பாதிக்கப்பட்டவர்களை செவ்வி கண்டுவிட்டு அங்கிருந்து வெளியேறும் போது உருசிய இராணுவத்தால் தடுத்து வைக்கப்பட்டார். தடுப்பு முகாமுக்கு அழைத்து செல்லப்பட்ட அன்னா அங்கு வசை, தாக்குதல், பாலியல் சீண்டல் போன்ற பலவித வன்முறைகளுக்கு ஆளானார். மூன்று மணி நேரம் தொடர்ந்த இவ்வன்முறையின் பின் துணைப்படை தலைமையதிகாரி அன்னாவிடம் வந்து அவருக்கு மரண தண்டனை தீர்ப்பளிப்பதாகவும் துப்பாக்கியால் சுடப்பட்டு அத்தண்டனை நிறைவேற்றப்படுமென்றும் குறிப்பிட்டார். அதன் பின் முகாமுக்கு வெளியே கும்மிருட்டினுள் அழைத்து செல்லப்பட்ட அன்னா இருட்டான ஓரிடத்தில் நிறுத்திவைக்கப்பட்டார். திடீரென்று கண்ணைப் பிளக்கும் ஒளியுடன் பெருத்த அதிர்வுடன் ஏவுகணை ஒன்று அவ்விடத்திலிருந்து புறப்பட்டு சென்றது. பயத்தில் தரையில் படுத்துக் கொண்ட அன்னாவைப் பார்த்து அத்தலைமையதிகாரி இது ஒரு போலி மரண தண்டனை என சிரித்தார்.
அன்னா எழுதிய செச்னிய போர் மற்றும் அங்கு நிலை கொண்டிருந்த உருசிய இராணுவம் தொடர்பான பல கட்டுரைகளில் உருசிய இராணுவம், செச்னிய கலகக்காரர்கள் மற்றும் உருசியா ஆதரவளித்த அகமது கடிரோவ் மற்றும் அவரின் மகன் ரம்சான் கடிரோவ் நிருவாகம் ஆகியன பல்வேறு குற்றச் செயல்களில் ஈடுபட்டதாகக் தெரிவித்திருந்தார். மேலும் வட காப்கஸ் பகுதியில் மனித உரிமைகள் மீறப்படுவதாகவும் எழுதியிருந்தார். 1999ல் ஒருமுறை குரொசுனி நகரிலிருந்த முதியோர் இல்லமொன்றின் மீது நடத்தப்பட்ட குண்டுத்தாக்குதலைப் ப்ற்றி எழுதியதோடு நிற்காமல் தனது பத்திரிகை மற்றும் பொதுமக்கள் உதவியுடன் அவ்வில்லத்திலிருந்த முதியோர்களை பத்திரமாக வெளியேற்ற அன்னா உதவி புரிந்தார்.செச்னிய பாடசாலை சிறுவர்களுக்கு நஞ்சூட்டப்பட்டமை தொடர்பான ஆய்வு அன்னாவின் இறுதி ஆராய்ச்சிகளில் குறிப்பிடத்தகுந்த ஒன்றாகும்.
2001ம் ஆண்டில் மின்னஞ்சலில் வந்த உயிர் அச்சுறுத்தலையடுத்து அன்னா வியன்னாவுக்கு சென்றார். அன்னா தனது 'காணாமல் போனவர்கள்' எனும் கட்டுரையில் காவல்துறை அலுவலர் செர்ஜி லபின் என்பவர் செச்னிய மக்கள் மீது மேற்கொண்ட வன்முறைகளை வெளிப்படுத்தியதால் அவ்வலுவலர் அன்னாவை பழிதீர்க்கும் நோக்குடன் இம்மின்னஞ்சலை அனுப்பியிருக்கலாமென கருதிய அன்னா உருசியாவை விட்டு வெளியேறினார். 2002ல் அவ்வலுவலர் இக்குற்றசாட்டிற்காகக் கைது செய்யப்பட்டு அதற்கடுத்த வருடம் விடுவிக்கப்பட்டார். எனினும் செச்னிய மக்கள் மீது நிகழ்த்திய வன்முறைக்காக குற்றவாளியாகத் தீர்ப்பளிக்கப்பட்டு 2005ல் அவ்வலுவலர் சிறை சென்றார். இவ் அலுவலரின் நண்பர் ஒருவர் அன்னாவின் மரணத்தோடு தொடர்புபட்டிருக்கலாமென சந்தேகிக்கப்படுகிற்து.
அன்னா 1982 முதல் 1993 வரை இஸ்வெஸ்தியா இதழின் விபத்து பிரிவின் ஆசிரியராகவும் நிருபராகவும் செயற்பட்டார். 1994 முதல் 1999ம் ஆண்டு வரை ஊடகவியலாளர் யகோர் யகோவ்லெவ் தலைமை தாங்கிய ஒப்ஸ்கயா கசெட்டா பத்திரிகையின் உதவி ஆசிரியராக அன்னா பணி புரிந்தார். இப்பத்திரிகையில் சமூக பிரச்சினைகள் குறிப்பாக அகதிகளின் அவலநிலை தொடர்பான கட்டுரைகளை அடிக்கடி அன்னா எழுதி வந்தார். அதன் பின் 1999 முதல் 2006 வரை கடுமையான ஆய்வறிக்கைக்கு பெயர் பெற்ற நொவாயா கசெட்டாவில் பத்தி எழுத்தாளராக கடமையில் இணைந்தார். செச்னியா, உருசிய வாழ்க்கை, விளாதிமிர் புட்டினின் ஆட்சியின் கீழ் உருசியா போன்ற விடயங்களில் நூல்கள் எழுதியுள்ளார். புட்டின்ஸ் ருஷ்யா உள்ளிட்ட இந்நூல்கள் பல விருதுகளை வென்றுள்ளன.
2004ம் ஆண்டில் அப்போதைய செச்னிய பிரதமரான ரம்சான் கடிரோவுடன் நிகழ்ந்த கலந்துரையாடலின் போது ரம்சான் மற்றும் அவரின் உதவியாளரால் அன்னா ஒரு எதிரி என்றும் வீதியில் வைத்து சுட்டுக் கொல்லப்பட வேண்டியவர் என்றும் மிரட்டல் விடுக்கப்பட்டார். அன்னா கொல்லப்பட்ட அன்று நொவாயா கசெட்டா இதழின் பிரதம ஆசிரியர் திமித்ரி முரட்டோவ் அன்னா கடிரோவின் இராணுவம் செய்யும் அட்டூழியங்களைப் பற்றி மிக நீண்ட ஆக்கம் ஒன்றை எழுத திட்டமிட்டுக் கொண்டிருந்ததாகத் தெரிவித்தார். அன்னாவின் இறுதி நேர்காணலில் 'கடிரோவ் சமகாலத்தைய செச்னிய ஸ்டாலின்' என குறிப்பிட்டிருந்தார்.
அன்னா தனது பணிகளுக்காக குறிப்பிடத்தகுந்த அளவு விருதுகளைப் பெற்றிருந்தார். விருது பெற்ற ஒவ்வொரு தருணங்களிலும் அவர் மேற்குலக நாட்டு அரசாங்கங்களை அமெரிக்கா முன்னெடுத்த பயங்கரவாதத்திற்கெதிரான போரில் பொறுப்புணர்வோடு செயல்படுமாறு வற்புறுத்தினார். மேலும் செச்னிய போரில் பாதிக்கப்ட்டவர்களை அவர்கள் தங்கியிருந்த முகாம்களுக்க் சென்று பார்வையிட்டதோடு இராணுவ அதிகாரிகள், காவல்துறை அதிகாரிகளோடும் கலந்துரையாடியுள்ளார்.
அன்னா இறந்த பின் 2007 மே மாதத்தில் ரென்டம் ஹவுஸ் வெளியீட்டாளர்கள் அவர் எழுதிய கட்டுரைகள் மற்றும் குறிப்புகளிலிருந்து எடுக்கப்பட்ட விடயங்களைக் கொண்டு எ ருஷ்யன் டைரி எனும் நூலை வெளியிட்டது. மொழிபெயர்ப்பு பணி நடைபெற்றுக் கொண்டிருக்கும் போதே அன்னா கொல்லப்பட்டதால் நூலின் இறுதி கட்ட வேலைகளை அவர் இல்லாமல் முடிக்க வேண்டியிருந்தது என மொழிபெயர்ப்பாளர் ஆர்ச் டெய்ட் நூலின் குறிப்பு பகுதியில் குறிப்பிட்டிருந்தார்.
2002ம் ஆண்டில் மாஸ்கோ திரையரங்கத்தை பயங்கரவாதிகள் சிலர் தாக்கி பலரைப் பணயக்கைதிகளாகப் பிடித்து வைத்திருந்தனர். அப்பணயக்கைதிகளை விடுவிக்கும் நோக்கில் மேற்கொள்ளப்பட்ட முயற்சிகளில் அன்னா பெரிதும் பங்கெடுத்திருந்தார். 2004 செப்டம்பரில் பெஸ்லான் பாடசாலை பணயக்கைதிகள் தொடர்பான பேச்சுவார்த்தைக்கு உதவச் செல்லும் வழியில் நஞ்சூட்டப்பட்டு மீண்டும் மாஸ்கோ திரும்பினார்.
அன்னா 1999க்கு பின் எழுதிய செச்னியா தொடர்பான கட்டுரைகள் பல தடவை நூலாக வெளிவந்துள்ளது. உருசியாவிலிருந்து வெளிவரும் அரசியல் தொடர்பான பிரசித்தி பெற்ற பத்திரிகையான நொவாயா கசெட்டாவின் மூலமே அன்னா எழுதிய கட்டுரைகள், ஆய்வுகளை வாசகர்கள் அணுகினர். 2000ம் ஆண்டு முதல் தனது ஆக்கங்களுக்காக பல சர்வதேச விருதுகளை வென்றுள்ள அன்னா 2004 ல் புட்டின்ஸ் ரஷ்யா எனும் நூலை வெளியிட்டார்.
அன்னா மேற்குலக நாடுகளில் பிரபலமடைந்த பின் அவருக்கு புட்டின்ஸ் ரஷ்யா எனும் நூலை எழுத வேண்டுகோள் விடுக்கப்பட்டது. இந்நூல் கேஜிபி அதிகாரியாகவிருந்த விளாதிமிர் புட்டின் உருசியாவின் அதிபரான பிறகு ஏற்பட்ட நிகழ்வுகளை அன்னாவின் பார்வையில் விவரிக்கிறது. அத்தோடு இரண்டாம் செச்னிய போரில் விளாதிமிர் புட்டினின் பங்கு தொடர்பான தகவல்களையும் இந்நூல் உள்ளடக்கியுள்ளது.
அக்டோபர் 7, 2006 அன்று அன்னா தனது அடுக்குமாடித் தொடர் குடியிருப்பிலிருந்த மின்னுயர்த்தியில் வைத்துக் கொல்லப்பட்டார். இச்சம்பவம் உலக நாடுகளிடையே பெரும் அதிர்ச்சியை ஏற்படுத்தியது. 2014 ஜூன் மாதத்தில் ஐவர் இக்கொலைக்காக சிறை தண்டனை விதிக்கப்பட்டார்கள். எனினும் யார் இக்கொலையை திட்டமிட்டார்கள் அல்லது பணம் வழங்கி கொல்ல செய்தார்கள் என்று இன்று வரை தெளிவாகத் தெரியவில்லை.
அன்னா ஸ்தெபானோவா பலிட்கோவ்ஸ்கயா உருசிய நாட்டைச் சேர்ந்த பெண் பத்திரிகை ஊடகவியலாளர், எழுத்தாளர் மற்றும் மனித உரிமை ஆர்வலர் ஆவார். இரண்டாம் செச்னிய போர் பற்றி எழுதிய அறிக்கைகள் மூலம் இவர் உலகப் புகழ் பெற்றார்.
அன்னா இறப்பின் பின் அவரது சக ஊழியர் வியாச்செஸ்லாவ் இஸ்மாயிலோவ் அவரைப் பற்றிக் குறிப்பிடும் பொழுது அன்னாவுக்கு குறைந்த பட்சம் ஒன்பது தடவைகளாவது உயிர் அச்சுறுத்தல் விடுக்கப்பட்டது எனத் தெரிவித்தார்.
"அன்னாவைக் கொன்றது யார் அவரின் கொலையின் பின்னால் இருந்தவர்கள் யார் என இன்னும் தெரியவில்லை" என ஐக்கிய இராச்சிய தொலைக்காட்சி அலைவரிசை செனல்4 செய்தி வாசிப்பாளர் ஜொன் ஸ்னோ இந்நூலுக்கான அணிந்துரையில் தெரிவித்தார்.
1901 பிப்ரவரி 14 அன்று சென்னை மாகணத்தில் , பித்ரகுன்டா என்ற சிறிய ஊரில் பிறந்தார். சாம்பமூர்த்தி பொத்து கிருஷ்ணையா, எம். துரைசாமி ஐயர், எஸ். ஏ. இராமசாமி ஐயர் மற்றும் கிருஷ்ணசாமி பாகவதர் போன்ற பல்வேறு ஆசிரியர்களின் கீழ் வாய்ப்பாட்டு மற்றும் வயலின் பயிற்சி பெற்றார். அவர் 1928 ஆம் ஆண்டில், இராணி மேரி கல்லூரியில் இசை ஆசிரியராகப் பணியாற்றினார், ஆனால் 1931 இல், ஜெர்மனிக்கு மாற்றினார், டச்சு அகாடமி மூலம் நிதி பெறப்பட்டு அகாடமியில் இசை பயிலரங்கில் ஆய்வு செய்தார். பின்னர் இந்தியாவுக்குத் திரும்பி, சென்னை பல்கலைக் கழகத்தில் ஒரு விரிவுரையாளராகவும் பின்னர், இசைப் பயிற்சியாளராகவும் பணியில் சேர்ந்தார். 1961 ஆம் ஆண்டு வரை, சென்னையில் சங்கீத வாத்யாலயாவின் இயக்குநராக சேர்ந்தார். 1964 ஆம் ஆண்டில், திருப்பதி, ஸ்ரீ வெங்கடேஸ்வர பல்கலைக்கழகத்தில் இசைப் பேராசிரியராக நியமிக்கப்பட்டார். 1966 ஆம் ஆண்டு சென்னை பல்கலைக் கழகத்திற்குத் திரும்புவதற்குப் பின், இரண்டு ஆண்டுகள் அங்கு அவர் பணிபுரிந்தார்.
பிச்சு சாம்பமூர்த்தி ஒரு இந்திய மியூசிக்காலாஜிஸ்ட், எழுத்தாளர் மற்றும் திருப்பதி ஸ்ரீ வெங்கடேஸ்வரா பல்கலைக்கழகத்தில், இசை பற்றிய ஆய்வு பேராசிரியராகவும் பணிபுரிந்தார். தென்னிந்திய இசை மற்றும் இசைக்கலைஞர்கள், சிறந்த இசையமைப்பாளர்கள் , தென்னிந்திய இசை , சுருதி வாத்யங்கள் மற்றும் லய வாத்தியங்கள்: காலம் காட்டும் கருவிகள் போன்ற பலத் தலைப்புகளில் இசை சம்பந்தமான நூல்களை எழுதியுள்ளார். 1972 ஆம் ஆண்டில் அவர் சென்னை இசை அகாடமியின் சங்கீத கலாநிதி விருது பெற்றார். 1971 ஆம் ஆண்டில்இந்திய அரசு அவருக்கு மூன்றாவது உயர்ந்த குடிமகனுக்கு வழங்கப்படும் கௌரவமான பத்ம பூஷன் விருது வழங்கியது. 1963 ஆம் ஆண்டு சங்கீத் நாடக அகாடமி கூட்டாளர் விருது பெற்றார்.
ஆனந்தவல்லியை திருமணம் செய்த சாம்பமூர்த்தி, 72 வயதில், 1973 அக்டோபர் 23 அன்று இறந்தார். அவரது வாழ்க்கை மற்றும் தொழில் பற்றி 2001 ஆம் ஆண்டில் அவரது நூற்றாண்டு விழாவில், சென்னை மியூசிக் அகாடமி வெளியிட்ட ஃபுரபஷர் சாம்பமூர்த்தி த விஷனரி மியூசிக்கலாஜிஸ்ட் என்ற ஒரு புத்தகத்தில் ஆவணப்படுத்தப்பட்டுள்ளது.
தண்டுவட நரம்பு என்பது ஒரு கலப்பு நரம்பு ஆகும். இது உடலுக்கும் தண்டுவடத்திற்கும் இடையே இயக்கு, உணர்ச்சி மற்றும் தன்னியக்க சமிக்ஞைகளை எடுத்துச்செல்கின்றன. மனித உடலில் 31 இணை தண்டுவட நரம்புகள் முள்ளந்தண்டு வடத்திலிருந்து பக்கத்திற்கு ஒன்றாக முள்ளந்தண்டு நிரல் ஊடே வெளியேருகின்றன. தண்டுவட நரம்புகள் முள்ளந்தண்டு நிரல்லில் உள்ள எலும்களான கழுத்து முள்ளந்தண்டெலும்புகள், நெஞ்சு முள்ளந்தண்டெலும்புகள், நாரி முள்ளந்தெண்டெலும்புகள், திருவெலும்பு மற்றும் வாலெலும்பு என அவைகளின் பெயர்களினாலேயை அழைக்கப்படுகிறது. இவைகள் முறையே 8 இணை கழுத்து தண்டுவட நரம்புகள், 12 இணை நெஞ்சு தண்டுவட நரம்புகள், 5 இணை நாரி தண்டுவட நரம்புகள், 5 இணை திருவெலும்பு தண்டுவட நரம்புகள் மற்றும் 1 இணை வாலெலும்பு தண்டுவட நரம்பு ஆகும். தண்டுவட நரம்புகள் புற நரம்பு மண்டலத்தின் பகுதிகள் ஆகும்.
அணைத்து தண்டுவட நரம்புகளும் கலப்பு நரம்புகள் ஆகும். தண்டுவட நரம்பு வயிற்றுப்புற நரம்பு வேர் மற்றும் முதுகுப்புற நரம்பு வேர் இணைவதன் மூலம் உருவாகிறது. முதுகுப்புற நரம்பு வேர் உட்காவும் நரம்பு இழைகளையும் வயிற்றுப்புற நரம்பு வேர் வெளிக்காவும் நரம்பு இழைகளையும் கொண்டது. எனவே தண்டுவட நரம்புகள் உடலுக்கும் முள்ளந்தண்டு வடத்திற்கும் இடையே சமிக்ஞைகளை கடத்துகிறது. தண்டுவட நரம்புகள் முள்ளந்தண்டு வடத்திலிருந்து அடுத்தடுத்த முள்ளந்தண்டு எலும்புகள் உருவாக்கும் துளை வழியே வெளியேறுகிறது. ஆனால் முதல் இணை தண்டுவட நரம்புகள் சி1 பிடர் எலும்புக்கும் மற்றும் அட்லசுக்கும் இடையேயுள்ள துளை வழியாக வெளியேறுகிறது.
முள்ளந்தண்டு நிரலின் வெளியே தண்டுவட நரம்புகள் இரு கிளைகளாக பிரிகின்றன அவைகள் முறையை முதுகுப்புற கிளை மற்றும் வயிற்றுப்புற கிளை ஆகும். முதுகுப்புற கிளை உடலின் பின்புறத்திற்கு இயக்கு விசை, உணர்வு, தானியக்கு சமிக்ஞைகளை கடத்துகிறது. வயிற்றுப்புற கிளை உடலின் முன்புறம், கை மற்றும் கால் பகுதிகளுக்கு இயக்கு விசை, உணர்வு, தானியக்கு சமிக்ஞைகளை கடத்துகிறது.
சில வயிற்றுப்புற கிளை தண்டுவட நரம்புகள் அடுத்தடுத்த வயிற்றுப்புற கிளைகளுடன் சேர்ந்து தண்டுவட நரம்பு பின்னலகளை உருவாக்கி ஒன்றாக உடல் பாகங்களை கட்டுப்படுத்துகின்றன.
ஜீ. வீ. பிரகாஷ் குமார்- ஜொனி ( இரத்தத்தை கண்டால் திரும்ப திரும்ப பேசிய வார்த்தைகளை கூறும் அரியவகை நோயினால் பாதிக்கப்பட்டவன்)
ஜானி சந்தோசமான மென்மையான பையன். ஆனால் அவன் காதலிக்கும் பெண்ணான ஹேமாவின் தந்தையோ ஜானி ஒரு மோசமான ரவுடி என தவறாக எண்ணி எதிர்காலத்தில் தனக்கு பிறகு ராயபுரத்திற்கு நைனாவாகவும் தனக்கு நல்ல மருமகனாகவும் வரேவண்டும் என விரும்பினார். ஆனால் ஜானி அரியவகை நோயினால் அதாவது இரத்தத்தைப் பார்த்தால் அவன் முன்னர் கூறிய வார்த்தைகளை திரும்ப திரும்ப கூறுவான். ஜானி தனக்கு இருந்த குறைகளை கடந்து அடுத்த நைனாவாக எவ்வாறு மாறுகிறான் என்பது மீதிக்கதை.
எனக்கு இன்னொரு பேர் இருக்கு என்பது 2016 இல் வெளிவந்த நகைச்சுவை கலந்த தமிழ் திரைப்படமாகும். சாம் அன்ரன் இத்திரைப்படத்தை இயக்கியிருந்தார். இத்திரைப்படத்தில் ஜீ. வீ. பிரகாஷ் குமார் மற்றும் ஆனந்தி ஆகியோர் முன்னணி கதாபாத்திரங்களில் நடித்துள்ளனர். இத்திரைப்படத்தை லைகா புரடக்சனில் இருந்து சுபாஷ்கரன் அல்லைராஜா தயாரித்திருந்தார். இத்திரைப்படத்தின் தயாரிப்பு 2015 ம் ஆண்டு மார்கழியில் தொடங்கியது.
"டார்லிங்" திரைப்படத்திற்கு பிறகு இயக்குனர் சாம்மிற்கு ஜீ. வீ. பிரகாஷ் குமாருடன் இது இரண்டாவது படமாகும். இத்திரைப்படத்தை "ஸ்ரூடியோ கிறின்" ஆனது " கைப்புள்ள" எனும் பெயரில் எடுக்க திட்டமிட்டிருந்தது. எனினும் அது கைகூடாமல் போக "லைகா புரடக்சன்" அத் திரைப்படத்தை தயாரிக்க எண்ணியது. கத்தி திரைப்படத்திற்கு பிறகு இத்திரைப்படம் லைகா புரடக்சனிற்கு இரண்டாவது திரைப்படமாகும்.
ரிட்ஜ் பல அரசு விழாக்கள் ,செயல்பாடுகள் மற்றும் கண்காட்சிக்கு புகழ் பெற்றது. பொதுவாக இது போன்ற கொண்டாட்டங்கள் மற்றும் நிகழ்வுகளுக்கான இடமாக விளங்குகிறது. ரிட்ஜில் நடைபெறும் மிக பிரபலமான திருவிழா கோடை விழாவாகும். இந்த புகழ்பெற்ற திருவிழா ஏப்ரல் அல்லது மே மாதங்களில் நடைபெறுகிறது. இந்த காலங்களில் சிம்லா முழுவதுமே வண்ணமயமாகவும் மற்றும் பல்வேறு நடவடிக்கைகளின் கலவையாகவும் திகழும். ரிட்ஜ் ஜ்ஜின் முக்கிய அடையாளங்களான கிருத்து தேவாலயம், ஒரு நவ-கோதிக் மாதியில் 1850 களில் கட்டப்பட்ட அமைப்பு, மற்றும் ஒரு டியுடெர்பெத்தியக் நூலக கட்டடமும் ஆகும்.
ரிட்ஜ்ஜின் அடியில், பிரிட்டிஷ் சுற்றுலா நகரத்திற்கு நீர் வழங்கப்படும் பெரிய குளங்கள் உள்ளன. ரிட்ஜ் நகரின் உயிர் நீர்த்தேவை போக்கும் நீர்த்தேக்கத்தைக் கொண்டிருக்கிறது, இது 1000000 கேலன் நீர் திறனைக் கொண்டுள்ளது. இந்த குளங்கள் குறிப்பிடத்தக்க அளவிற்கு பெரிய அளவில் இருப்பதால், அவை சிம்லாவுக்கு முக்கிய நீர் விநியோகமாக பயன்படுத்தப்பட்டு வருகின்றன. இந்த நீர்த்தேக்கம் 1880 களில் கட்டப்பட்டது என்று கூறப்படுகிறது, எந்த சிமெண்ட்டையும் பயன்படுத்தமல் சுண்ணாம்பு கலவைகளைக் கொண்டு கட்டப்பட்டது.
இது மால் சாலையுடன் கிழக்கிலிருந்து மேற்கு நோக்கி செல்கிறது, மற்றும் மேற்கு பக்கத்தில் ஸ்கேண்டல் பாயிண்ட் அதை இணைக்கிறது. கிழக்கு பக்கத்தில், ரிட்ஜ் சாலை லக்கர் பஜார், ஒரு மர கைவினை சந்தைக்கு வழிவகுக்கிறது. இது பெரிய மைல்கல் மற்றும் மலை வாசஸ்தலத்தின் மிகவும் எளிமையான அடையாளம் ஆகும். குளிர்காலம் துவங்கும் போது, நாட்டில் பெரிய பனிப்பொழிவு ஏற்பட்டால், பெரும்பாலான பத்திரிகைகளில் பனிப்பொழிவுகளுடன் கூடிய காடுகளின் புகைப்படங்கள் அச்சிடப்படுகின்றன.
ரிட்ஜ் சாலை என்பது இந்தியாவின் இமாச்சலப் பிரதேசத்தின் தலைநகரமான சிம்லாவின் மையத்தில் அமைந்திருக்கும் பெரிய வெளிப்புற இடமாகும். சிம்லாவின் அனைத்து கலாச்சார நிகழ்ச்சிகளிலும் ரிட்ஜ் மையமாக உள்ளது. இது சிம்லாவின் புகழ்பெற்ற வணிக மையம் ஒன்று சாலை வழியாக அமைந்துள்ளது. சிம்லாவின் முக்கிய இடங்களான ஸ்நோடன், மால், ஜாகு மலை போன்றவை ரிட்ஜ் மூலம் இணைக்கப்பட்டுள்ளன.
இது உலகின் மிகப் பெரிய மலைப் பகுதியாகும், ஒரு காலத்தில் சிம்லாவின் அடிவாரத்தில், மிகப்பெரிய வனப்பகுதி இருந்தது, இப்போது பசுமையான சரிவுகளான ஃபிர்ஸ், பைன், இமாலயன் ஓக் மற்றும் கார்மின் ரோதோடென்ட்ரான் மரங்கள் ஆகியவற்றால் மூடப்பட்டுள்ளது, இதில் சிவப்பு-கூரைத் தட்டுகள், பகுதி மூடப்பட்ட வீடுகள் மற்றும் கோதிக் அரசு கட்டிடங்கள் ரிட்ஜில் காணப்படுகின்றன.
ரிட்ஜ் பகுதி தேவாலயத்தின் நவ-கோதிக் கட்டமைப்பில் 1844 ஆம் ஆண்டு முதன் முதலாக கட்டப்பட்டது,மேலும் 1910 ஆம் ஆண்டில் கட்டப்பட்ட ஒரு டுடோர்பேதன் போன்ற நூலகம் கட்டப்பட்டது. ரிட்ஜ் மீது இமாச்சலப் பிரதேச முதல் முதல் மந்திரியாக திகழ்ந்த டாக்டர் ஒ.எஸ் பார்மர், மகாத்மா காந்தி மற்றும் இந்திரா காந்தி ஆகியோரது சிலைகள் அமைந்துள்ளன.
பேட்சன் அவருடைய அம்மா தற்போது வசிக்கும் முகவரியை புதிய சகோதரனின் உதவியுடன் கண்டறிந்து அவரிடம் சென்று பேசுகிறார். ஆனால் அவருடைய அம்மா பேட்சனின் பாதுகாப்புக்காக அவரை காவல்துறையினரிடம் விட்டுச்சென்றதை சொல்கிறார். இதனால் மனமுடைந்து போகிறார். பேட்சன்/ ஷசாம் ன் தகவல்களை சேகரித்த சிவானா மற்றும் அரக்கர்கள் அவருடைய சகோதரர்களை பயமுறுத்தி பேட்சனை அவருடைய சக்திகளை சிவானாவுக்கு கொடுக்கவேண்டுமென்று அச்சுறுத்துகின்றார். சிவானாவாலும் அரக்கர்களாலும் துரத்தப்படும் பேட்சன் மற்றும் சகோதர்களின் பெருமுயற்சிகளுக்கு பின்னால் கடைசியில் பேட்சன் அவருடைய சக்திகளை மற்ற சகோதர சகோதரிகளுக்கு கொடுக்கிறார். சகோதரர்கள் சக்திவாய்ந்த கதாநாயகர்களாக மாற்றம் அடைந்து மன்னிக்கமுடியாத பாவங்களின் அரக்கர்களை தோற்கடித்து சிவானாவை தோற்கடிக்கின்றனர். பேட்சன் இப்போது அவருடைய புதிய இல்லத்தில் வளர்ப்பு பெற்றோருடனும் மற்றும் சகோதரர்களுடனும் நலமாக வாழ்ந்துகொண்டு இருக்கிறார். கதை முடிகிறது.
நிகழ்காலத்தில் ஆதரவற்ற குழந்தைகளின் காப்பகத்தில் வளர்க்கப்பட்ட பதினான்கு வயது நிரம்பிய பில்லி பேட்சன் விக்டருடைய குடும்பத்தால் தத்தெடுக்கப்படுகிறார் , ஆனால் பேட்சன் 10 வருடங்களுக்கு முன்னால் நடந்த கார்னிவல் விழாவில் அவருடைய சிறுவயதில் தொலைந்துபோன அவருடைய அம்மாவை இப்போதும் தேடிக்கொண்டு இருக்கிறார். அவருடைய புதிய குடும்பத்தில் வளர்ப்பு சகோதரர்கள் மற்றும் சகோதரிகளை அதிகமாக நேசிக்கவில்லை. பள்ளியில் சில முரட்டுத்தனமான மாணவர்களிடமிருந்து சகோதரர்களை காப்பாற்றும் முயற்சியில் பேட்சன் அந்த மாணவர்களால் துரத்தப்படுகிறார். ஒரு தொடர்வண்டியில் ஏறுகிறார். சில நிமிடங்களில் மாயத்துறவியின் கோயிலுக்கு கொண்டுவரப்படும் பில்லி பேட்சனிடம் துறவி ஷசாம் அவருடைய சக்திகளை கொடுத்துவிட்டு மறைகிறார்.
மாந்திரீக உலகத்தின் கடைசி மந்திரவாதி 7 தீய சக்திகளை அடக்கி அதனை காத்து வருகிறார். தனது வயது முதிர்ச்சியின் காரணமாக அந்த தீய சக்திகளை பாதுகாக்க நல்ல எண்ணமுள்ள சாம்பியன் ஒருவனை தேர்ந்தெடுக்கும் முயற்சியில் ஈடுபடுகிறார். பலரை சோதனைக்கு உட்படுத்தியும் சோதனையில் எவரும் தேர்ந்து எடுக்க முடியவில்லை. முதியவரான ஷாசாமின் சக்தியை அபகரிக்க துடிக்கும் ஒரு தீயசக்தி. ஒரு கட்டத்தில் தீய சக்திகளை கட்டுப்படுத்த வேறு வழியில்லாமல் பரீட்சை ஏதுமின்றி பில்லி என்ற சிறுவன் ஒருவனை சாம்பியனாக தேர்ந்தெடுக்கிறார். அவர் ஷசாம் என்று அழைக்கப்படுகிறார். கடைசியில், ஷசாமுக்கும், தீய சக்திகளுக்கும் இடையே நடக்கும் சண்டை என்னவானது என்பதே ஷசாமின் கதை.
என்பது 2019 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இந்த படம் டிசி காமிக்ஸ் வரைகதையில் தோன்றிய கேப்டன் மார்வெல் என்று அழைக்கப்படும் ஷசாம் என்ற அதிசக்திவாய்ந்த கதாபாத்திரத்தை அடிப்படையாக கொண்டு நியூ லைன் சினிமா, டிசி பிலிம்ஸ், தி சப்ரான் கம்பெனி, செவென் பக்ஸ் புரொடக்சன்ஸ் மற்றும் மேட் கோஸ்ட் புரொடக்சன்ஸ் ஆகிய நிறுவனங்கள் மூலம் தயாரிக்க வார்னர் புரோஸ். பிக்சர்ஸ் என்ற நிறுவனம் மூலம் விநியோகம் செய்யப்பட்டது. இது டிசி நீட்டிக்கப்பட்ட பிரபஞ்சத்தின் ஏழாவது திரைப்படம் ஆகும்.
பீட்டர் சப்ரன் என்பவர் தயாரிக்கும் இந்த படத்தை என்பவர் டேவிட் எப். சாண்ட்பெர்க்கு இயக்க, சக்கரி லெவி, அசர் ஏஞ்சல், மார்க் ஸ்ட்ரோங், ஜாக் இடிலன் கிரேசர் மற்றும் திஜிமோன் கவுன்சோ போன்ற பலர் நடித்துள்ளார்கள். சிறுவயதில் பெற்றோரால் கைவிடப்படும் பில்லி, தந்தையால் வெறுக்கப்படும் வில்லன் இருவருக்கும் இடையே நடக்கும் சண்டை தான் இப்படத்தின் கதை. அதில் மாந்திரீகம், பாசம், நகைச்சுவை சண்டை என அனைத்தும் கலந்த கலவையாக ஷசாமை உருவாக்கி இருக்கிறார் இயக்குநர் டேவிட் எஃப் சான்ட்பெர்க்.
மாய சக்திகளால் வளர்ந்த மற்றும் சக்திவாய்ந்த கதாநாயகராக மாறும் பேட்சன் மின்னல் சக்திகளால் தெருக்களில் விளையாடுவதும் மக்களுக்கு கையழுத்து போடுவதுமான சின்ன சின்ன விஷயங்களை செய்துகொண்டு இருக்கிறார். இப்போது வளர்ந்த சிவானா பெருமுயற்சிக்கு பின்னால் மறைக்கப்பட்ட கோயிலை கண்டறிந்து அரக்கர்களை விடுதலை செய்கிறார் ஆனால் கொடிய எண்ணமுள்ள சக்திவாய்ந்த அரக்க தலைவராக மாறுகிறார். பேட்சனின் சகோதரர்களை கண்டறிந்து அவருடைய ஷசாம் சக்திகளை அடைய முயற்சிக்கிறார்.
1974 ல் தெட்டஸ் சிவானா காரில் சகோதரர் மற்றும் தந்தையுடன் பயணிக்கும்போது ஷசாம் என்ற பழங்கால மாயத்துறவியின் மாய சக்திகளின் கோயிலுக்கு கொண்டுவரப்படுகிறார். ஷசாம் அவருடைய சக்திகளை சிவானாவுக்கு கொடுக்க நினைக்கும்போது சிவானா மன்னிக்கமுடியாத 7 பாவங்களின் உருவகமான சிலைகளில் மறைந்துள்ள அரக்கர்களால் வயப்பட்டு பேராசைப்படுகிறார். இதனால் மாயத்துறவி சிவானாவை நிராகரித்து அனுப்புகிறார். சிவானா செல்லும் கார் விபத்துக்குள்ளாகிறது.
படம் 5 ஏப்ரல் 2019 அன்று ரியல்டி 3 டி, டால்பி சினிமா, ஐமாக்ஸ், 4டி எக்ஸ் மற்றும் ஸ்கிரீன்எக்ஸ் ஆகியவற்றில் வெளியிடப்பட்டது. இந்த படம் வசூல் ரீதியாக வெற்றி பெற்று உலகளவில் 366 மில்லியன் வசூல் செய்தது. இந்த படத்தின் தொடர்சியாக ஷசாம்!
காலையடி முருகன் விளையாட்டுக் கழகத்தின் உருவாக்கத்தில் 1968இல் இணைந்து கிராம மட்டதில் விஞ்ஞான கண்காட்சி மூலம் ஆளுமையை வெளிப்படுத்தி பின் 1972இல் தேவகோபால கிருஷ்ண நாடக மன்றத்துடன் இணைந்த காலையடி மறுமலர்ச்சி மன்றத்தின் உருவாக்கத்தின் பங்காளியாய் ஆகி 'நட்பு', 'அலையும் நெஞ்சம்', 'வாழ்வின் வழி' நாடகங்களில் நடித்தவர். அ. சந்திரஹாசன் எழுதிய 'நாளைய உலகம்' நாடகத்தை சிறுவர் நாடகமாக இயக்கியவர். மன்றத்தின் கலை இலக்கிய வட்ட நிகழ்வுகளில் சிறுகதைகளை எழுதி வாசித்தார். மன்ற கூட்டங்களில் விழாக்களில் இவரது பேச்சுகள், விவாதங்கள் கேட்போர் மனதைக் கவர்வனவாக, ஆழமான கருத்துகள் உள்ளடங்கியனவாய் இருந்தன. கையெழுத்து சஞ்சிகையான 'காலைக் கதிர்' இதழில் கட்டுரைகள் எழுதினார்.
தேசிய கலை இலக்கியப் பேரவையில் இணைந்து தாயகம் இதழின் இணையாசிரியராக சிலகாலம் இருந்து அந்த இதழை பட்டி தொட்டி எங்கும் விநியோகித்து வளர்த்த‍தில் முன்னிற்பவர். 1982இல் தேசிய கலை இலக்கியப் பேரவையினால் ஒழுங்கமைக்கப்பட்ட பாரதி நூற்றாண்டு ஆய்வரங்கில் ஆய்வுக் கட்டுரையினைச் சமர்ப்பித்தார். அதனூடாக பேராசிரியர் க. கைலாசபதியின் வழிப்படுத்தல் மூலம் தனது மாக்சிய ஆய்வு நோக்கை விரிவுபடுத்தி பாரதியின் மெய்ஞ்ஞானம் எனும் நூலை 1986 இல் சென்னையில் வெளிக்கொணர்ந்தார். சென்னையில் இந்நூல் பற்றிய விமர்சன அரங்குகள் இடம்பெற்றன.
காலையடி பண்டத்தரிப்பில் நடேசன் சிவயோகம் இணையரின் மூத்த மகனாக 1956இல் பிறந்தார். ஆரம்பக் கல்வியை பண்ணாகம் வடக்கு அ.மி.த.கலவன் பாடசாலையிலும் இடைநிலைக் கல்வியை சுழிபுரம் விக்ரோறியாக் கல்லூரியிலும் பெற்று சுன்னாகம் ஸ்கந்தவரோதயாக் கல்லூரியில் உயர்தரக் கல்வி பெற்று ஆசிரியர் சேவையில் இணைந்து மலையகத்திலும் பின் சுழிபுரம் ஆறுமுகவித்தியாலயத்திலும் பயிற்றப்பட்ட விஞ்ஞான ஆசிரியராக கடமையாற்றினார். பேராதனைப் பல்கலைக்கழகத்தில் வெளிவாரிப் பட்டப்படிப்பு மூலம் கலைமாணிப் பட்டம் பெற்று பின்னர் முதுமாணியாகி கல்வியல் கல்லூரியில் விரிவுரையாளராக கடமையாற்றினார். சென்னைப் பல்கலைக் கழகத்தில் கலாநிதிப் பட்டம் பெற்றார். தனது பணிநிலையில் அறுபதாவது வயதில் ஓய்வு பெற்றுள்ளார். ஓய்வுநிலையில் தமது ஆய்வினைத் தொடர்ந்து வருகிறார்.
இலங்கையில் சாதியமும் அதற்கெதிரான போராட்டங்களும் நூல் இராவணா என்ற புனைபெயரில் இவர் வெகுஜன‍னுடன் இணைந்து எழுதிய நூலாகும்.1989இல் முதல்பதிப்பாக வெளிவந்த இந்நூல் 2007இல் சென்னையில் சவுத் விஷன் மூலம் இரண்டாவது பதிப்பாக வெளிவந்தது.